กระทรวง อว. เผย "ไทยฉีดวัคซีนโควิด" แล้วกว่า 24 ล้านโดส ขณะที่ 203 ประเทศทั่วโลก ฉีดแล้ว 4,783 ล้านโดส
ศาสตราจารย์ นายแพทย์ สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม (อว.) เผยข้อมูลสถิติการฉีดวัคซีนโควิด-19 ทั่วโลกแล้ว 4,783 ล้านโดส ใน 203 ประเทศ/เขตปกครอง ขณะนี้อัตราการฉีดล่าสุดรวมกันทั่วโลกที่ 37.3 ล้านโดสต่อวัน และมีแนวโน้มที่เพิ่มขึ้นอย่างต่อเนื่องขณะที่สหรัฐอเมริกามีจำนวนการฉีดวัคซีนสูงที่สุดที่ 356 ล้านโดส โดยมีชาวอเมริกันกว่า 168 ล้านคนได้รับวัคซีนครบ 2 โดสแล้ว"        ด้านอาเซียนขณะนี้ทุกประเทศได้ฉีดวัคซีนป้องกันโรคโควิด-19 แล้ว ประมาณ 215.3 ล้านโดส โดยสิงคโปร์ฉีดวัคซีนในสัดส่วนประชากรมากที่สุดในภูมิภาค ร้อยละ 76.6 ของประชากรขณะที่อินโดนีเซียฉีดวัคซีนมากที่สุดที่ 85.53 ล้านโดส สำหรับประเทศไทย ข้อมูล ณ วันที่ 18 สิงหาคม 2564 ฉีดวัคซีนแล้วกว่า 24 ล้านโดส โดยฉีดให้กับประชาชนทั่วไปมากที่สุดในสัดส่วนร้อยละ 54.80